[{"text_idx": "#000000", "text": "Ekspozicio pri Zamenhofparko en Orang\u0302erio Lichtenberg"}, {"text_idx": "#000002", "text": "De la 19-a de novembro g\u0302is la 14-a de decembro estas rigardebla la germanlingva ekspozicio \u201e10 jaroj Zamenhofparko \u2013 Esperanto-kulturo en Berlino Lichtenberg\u201c, arang\u0302ita de Esperanto-Ligo Berlino kunlabore kun Museum Lichtenberg im Stadthaus (Muzeo Lichtenberg en Malnova Urbodomo), sur la galerio de vestiblo en la Orang\u0302erio Lichtenberg (Kiezspinne \u2013 Regiona reto), Schulze-Boysen-Stra\u00dfe 38."}, {"text_idx": "#000004", "text": "La jubileo estis enkondukita la 9-an de au\u0306gusto per ekspozicimalfermo en Urbodomo Lichtenberg. La ekspozicio tie estis prezentita g\u0302is la 6-a de septembro."}, {"text_idx": "#000006", "text": "La Zamenhoffesto de Esperanto-Ligo Berlino-Brandenburgio la 14-an de decembro en la Orang\u0302erio (Lichtenberg) samtempe estas la finarang\u0302o de la ekspozicio."}, {"text_idx": "#000007", "text": "Sur 11 tabuloj per historiaj fotoj el la Muzeo Lichtenberg kaj mapoj pri la g\u0302ardena arang\u0302ado de la areo el Stra\u00dfen- und Gru\u0308nfla\u0308chenamt (Oficejo por stratoj kaj verdaj\u0302oj) estas prezentataj la interesa historio de la malgranda beleta parko inter la stratoj Rosenfelder, Einbecker Stra\u00dfe kaj Marie-Curie-Allee. La ekspozicio montras ankau\u0306, ilustrita per fotoj kaj dokumentoj, kiel oni flegis Esperanto-kulturon en Lichtenberg en diversaj tempoj."}, {"text_idx": "#000008", "text": "Temoj de la ekspoziciaj tabuloj:"}, {"text_idx": "#000009", "text": "Parko estig\u0302as c\u0302e la limfosaj\u0302o de Friedrichsfelde"}, {"text_idx": "#000010", "text": "Kiamaniere la parko ricevis sian nomon?"}, {"text_idx": "#000011", "text": "La Esperanto-domo en Einbecker Stra\u00dfe"}, {"text_idx": "#000012", "text": "Esperanto-kulturo en la partnera urbo Kaliningrado"}, {"text_idx": "#000014", "text": "Zamenhofparko kaj Esperanto-kulturo en Leeuwarden"}, {"text_idx": "#000015", "text": "La Esperanto-grupo en Frankfurter Allee 285"}, {"text_idx": "#000019", "text": "Jen pli detalaj informoj pri la ekspozicio."}]